ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006478 

ขอให้ตรวจสอบสถานที่ผลิตและจำหน่ายแก๊สหุงต้มที่ไม่ได้มาตรฐาน ชื่อห้างหุ้นส่วนจำกัด เอ็ม พี แก๊ส บริเวณ บ้านเลขที่ 19 ซอยเอกชัย 94 แยก 7 แขวงบางบอน เขตบางบอน กรุงเทพมหานคร จุดสังเกตพื้นที่ดังกล่าวจะเป็นตึกแถวจำนวน 4 ชั้น ทาด้วยสีเขียว ซึ่งจะมีป้ายห้างหุ้นส่วนจำกัดฯ ติดอยู่บริเวณด้านหน้า เนื่องจากผู้ร้องแจ้งว่า ได้พบเห็นการก่อตั้งสถานที่ผลิตและจำหน่ายแก๊สหุงต้มดังกล่าว มีเจ้าของกิจการและลูกจ้างเป็นจำนวนมาก โดยมีเจ้าของห้างหุ้นส่วนจำกัด เป็นบุคคลเพศชาย (ทราบชื่อและนามสกุล) ซึ่งผู้ร้องแจ้งว่าเป็นการก่อตั้งที่ผิดกฎหมายไม่มีการจดทะเบียนให้ถูกต้องตามที่กฎหมายได้กำหนดไว้ และได้มีการนำถังแก๊สเก่าๆ ที่ใช้งานแล้วมาดัดแปลงและนำกลับมาบรรจุแก๊สเข้าไปใหม่อีกครั้ง โดยการใช้ถังแก๊สเก่ามาตัดส่วนท้ายออกแล้วเชื่อมให้ติดกันใหม่อีกครั้ง ซึ่งแก๊สมีการรั่วไหลออกมาส่งกลิ่นเหม็น ทำให้ผู้ร้องและประชาชนในพื้นที่ใกล้เคียงได้รับความเดือดร้อนจากกลิ่นที่เป็นอันตราย และเกรงว่าอาจจะก่อให้เกิดเหตุระเบิดประทุขึ้นได้ ประสบปัญหามาประมาณ 5-8 ปี จึงประสงค์ให้หน่วยงานที่เกี่ยวข้องลงพื้นที่ตรวจสอบสถานที่ผลิตและจำหน่ายแก๊สหุงต้มดังกล่าว เพื่อความปลอดภัยแก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata